钦定古今图书集成/历象汇编/乾象典/第037卷 > 《罗雅谷月离历指》 > 月近日受光分大远日受光分小图
## 钦定古今图书集成/历象汇编/乾象典/第037卷 > 《罗雅谷月离历指》 > 月近日受光分大远日受光分小图

《月近日受光分大远日受光分小图说》。

“月朔时，上大半为明，下小半为魄，月望时，上小半为
魄，下大半为明”，两弦各明魄半也。如图甲为日，乙丙
丁戊为月，本天人在地为己。月或上或下，恒半为明，
半为魄，从人目作视线，自见月距日近光小，距日远
光大。

从“生明” 以后渐长，生魄以后渐消，

人止见月体之小半，人目一点也。从点作两线，切一
圈，两切线之内，弧必圈之小半。〈如图〉

如上言，日照月得大半，人见月得小半，则定望前后
各数刻，月犹能发全光，满大半之限，然后魄生而光
减，非若晦朔之间，一瞬即生明也。